recursal/SuperWikiNEXT-32B huggingface dataset:
**சாதத் ஹசன் மண்ட்டோ** (*Saadat Hassan Manto*, 11 மே 1912 – 18 சனவரி 1955) என்பவர் பாக்கித்தானைச் சேர்ந்த உருது மொழி எழுத்தாளர் ஆவார். இவர் சிறுகதைகள், புதினம், கட்டுரைகள், நாடகங்கள் போன்றவற்றை எழுதியுள்ளார்.

பிறப்பு மற்றும் ஆரம்ப வாழ்க்கை
------------------------------

சாதத் ஹசன் மண்ட்டோ 1912-ம் ஆண்டு மே மாதம் 11ம் தேதி பஞ்சாப் மாகாணம் லூதியானா மாவட்டம் சாம்ராலா வட்டாரத்தின் பாப்ரோடி கிராமத்தில் பிறந்தவர். காஷ்மீர் முஸ்லிம் குடும்பத்தைச் சார்ந்த இவரது தந்தை அதிகாரத் தோரணையோடு வாழ்ந்தவர். தாயோ மிகவும் இளகிய மனம் படைத்தவர். இரண்டு முரண்பட்ட சக்திகளுக்கிடையில் சிக்கி உருப்பெற்றவர் தான் மண்ட்டோ.உருது இலக்கியத்தில் முத்திரை பதித்த மண்ட்டோ மெட்ரிக் தேர்வில் உருது மொழிப் பாடத்தில் தேர்ச்சியடையவில்லை என்பது வேடிக்கையான உண்மையாகும். ஆங்கிலத்தில் வெளி வந்த ரஷ்ய, ஃபிரெஞ்சு இலக்கியங்களை வாசிப்பதில் மிகுந்த ஆர்வம் கொண்டு செகாவ், மாக்சிம் கார்க்கி, விக்டர் ஹியூகோ, ஆஸ்கர் ஓயில்ட் ஆகியோரின் புதினங்களால் கவரப்பட்டார்.

இலக்கியப் பணி
-------------

அவரது தொடக்க கால இலக்கியப் பணியானது மொழி பெயர்ப்பாகவே அமைந்தது.1936-ம் ஆண்டு இந்திய முற்போக்கு எழுத்தாளர் சங்கத்தில் உறுப்பினராகச் சேர்ந்தார்.பேச்சு மொழி பஞ்சாபி என்றாலும் இலக்கியத்தை கடைசி வரை உருது மொழியிலேயே படைத்தார்.இந்திய - பாகிஸ்தான் பிரிவினையும் அதையொட்டி நடந்த மரணங்களும் பாலியல் வன்கொடுமைகளும் மண்ட்டோவைத் துடிக்க வைத்தன.

{{Quote|ஒரு லட்சம் இந்துக்களும், ஒரு லட்சம் முஸ்லிம்களும் இறந்து போனார்கள் என்று சொல்லாதீர்கள், இரண்டு லட்சம் மனிதர்கள் இறந்து போனார்கள் என்று சொல்லுங்கள். இரண்டு லட்சம் மனிதர்கள் மரணமடைந்ததில் துயரம் கொள்வதற்கு ஏதுமில்லை. உண்மையில் துயரம் கொள்ள வைப்பது எதுவென்றால் கொல்லப்பட்டவர்களும் கொலை செய்தவர்களும் ஒரே வகையைச் சார்ந்தவர்கள் என்பது தான்..

### படைப்புகள்

22 சிறுகதைத் தொகுப்புகள், ஒரு‍ நாவல், 3 கட்டுரைத் தொகுப்புகளை எழுதியுள்ளார்.
1936-ல் முதல் சிறுகதைத் தொகுப்பு ‘மண்ட்டோ கி. அப்சானே’ வெளியானது.

#### சிறுகதைகள்

1. **காலித்**
2. **அவமானம்**
3. **திற**
4. **சகாய்**
5. *சில்லிட்டுப் போன சதைப் பிண்டம்*

#### உரைநடை

1954, மார்ச் 15 இல் **அங்கிள் சாம்க்கு‍ மண்ட்டோ கடிதம்** என்ற உரைநடை இலக்கியத்தை எழுதினார்.

இறப்பு
------

1955 - ஜனவரி 18ம் நாள் தனது 42வது வயதில் லாகூரில் மரணமடைந்தார்.

மேற்கோள்கள்
-----------

1. ↑  Saadat Hassan Manto Author detail at penguinbooksindia.
2. 1 2  "நாம் எப்போதும் சகோதரர்களாகவே இருப்போம்!". *www.theekkathir.in*. தீக்கதிர். அக்டோபர் 19, 2013. அக்டோபர் 19, 2013 அன்று பார்க்கப்பட்டது.
[*தொடர்பிழந்த இணைப்பு*]
3. ↑  மண்ட்டோ படைப்புகளின் தொகுப்பு, அவமானம் (செப்டம்பர் 2013) (in தமிழ்). *சாதத் ஹசன் மண்ட்டோ [அவமானம் மண்ட்டோ படைப்புகளின் தொகுப்பு]*. சென்னை: பாரதி புத்தகாலயம். பன்னாட்டுத் தரப்புத்தக எண்:978938282698901.
**பீட்டர் பார்மர்** (*Peter Farmer*) ஐக்கிய இராச்சியத்தைச் சேர்ந்த நச்சு இயல் வல்லுநர் ஆவார். இவர் 1947 ஆம் ஆண்டு பிறந்தார். இராயல் வேதியியல் கழக உறுப்பினராகவும் பட்டய வேதியியலர் என்ற சிறப்பையும் பெற்றிருந்தார். 

பீட்டர் பார்மர் தனது ஆரம்பகால வாழ்க்கையின் பெரும்பகுதியை மருத்துவ ஆராய்ச்சி மன்றத்தின் நச்சியல் பிரிவில் ஓர் ஆராய்ச்சியாளராக செலவிட்டார். 2002 ஆம் ஆண்டில் இலீசெசுட்டர் பல்கலைக்கழகத்தில் புற்றுநோய் உயிரியக்கவியல் மற்றும் நோய்த் தடுப்பு வெளிப்புற அறிவியல் பணியாளர்கள் குழுவின் இணை இயக்குநராக நியமிக்கப்பட்டார். இலீசெசுட்டரில் உயிர்வேதியியல் மற்றும் புற்றுநோய் ஆய்வுகளில் கெளரவப் பேராசிரியராகவும் பீட்டர் பார்மர் இருந்தார், ஓய்வுபெற்ற பின்னரும் கூட பீட்டர் பார்மர் ஒரு கௌளரவ பேராசியராகவே இருந்தார்.

2001 ஆம் ஆண்டு முதல் உணவு, நுகர்வோர் பொருட்கள் மற்றும் சுற்றுச்சூழலில் இரசாயனங்களின் பிறழ்வுத்தன்மை குறித்த அரசாங்க ஆலோசனைக் குழுவின் தலைவராகப் பீட்டர் பணியாற்றினார்.

மேற்கோள்கள்
-----------

1. ↑  "Staff list" (ஆங்கிலம்). University of Leicester. 20 June 2017 அன்று பார்க்கப்பட்டது.

புற இணைப்புகள்
--------------

* அதிகாரப்பூர்வ இணையதளம்

  


| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* Israel
* United States
* ஆத்திரேலியா
* நெதர்லாந்து
* போலந்து

 |
**பீட்டர் ராபிட் 2: தி ரன்அவே** (*Peter Rabbit 2: The Runaway* ) (பிற பிராந்தியங்களில் ***பீட்டர் ராபிட் 2*** என பெயர் சுருக்கப்பட்டது) என்பது வெளி வரவிருக்கும் 2020 ஆண்டைய அமெரிக்க லைவ் ஆக்சன் / கணினி அனிமேஷன் நகைச்சுவைத் திரைப்படம் ஆகும். இப்படமானது பேட்ரிக் பர்லீக் மற்றும் கிளக் எழுதில், வில் கிளக் இயக்கத்தில் வெளிவருகிறது. இந்த படம் 2018 இன் *பீட்டர் ராபிட்டின்* தொடர்ச்சியாகும். இது பீட்ரிக்ஸ் பாட்டர் என்ற குழந்தை இலக்கிய எழுத்தாளர் எழுதிய *தி டெல் ஆப் பீட்டர் ராபிட்* கதைகளை அடிப்படையாகக் கொண்டது. இந்த படத்தில் ஜேம்ஸ் கோர்டன் முதன்மை பாத்திரத்துக்கு பின்னணி குரல் கொடுத்தும், ரோஸ் பைரன், டோம்ஹால் க்ளீசன், மற்றும் டேவிட் ஓயிலோவோ ஆகியோர் நேரடி பாத்திரங்களில் நடித்துள்ளனர். மேலும் பிற பாத்திரங்களுக்கு எலிசபெத் டெபிக்கி மற்றும் மார்கோட் ரொப்பி ஆகியோர் முயல் கதாபாத்திரங்குள்ளு பின்னணி குரல் கொடுத்துள்ளனர். 

முதலில் இப்படத்தை 2020 ஏப்ரலிலேயே வெளியிட திட்டமிடப்பட்டது. ஆனால் *பீட்டர் ராபிட் 2: ரன்அவே* 2019–20 கொரோனா வைரஸ் தொற்றுநோய் காரணமாக தாமதமானது. இப்படத்தை சோனி பிக்சர்ஸ் கொலம்பியா பிக்சர்ஸ் முத்திரையைக் கொண்டு 2020 ஆகஸ்ட் 7 ஆம் தேதி அமெரிக்காவில் திரையரங்கில் வெளியிட திட்டமிடப்பட்டுள்ளது. இருப்பினும், சோனி பிக்சர்ஸ் அனிமேஷன் இந்த படத்தில் ஈடுபடாது, 2016 ஆம் ஆண்டின் *தி ஆங்கிரி பேர்ட்ஸ் திரைப்படத்திலிருந்து* இது இரண்டாவது அனிமேஷன் படம்.

கதைச்சுருக்கம்
--------------

இப்படத்தின் முதல்பாகமாகிய பீட்டர் ராபிட்டின் படத்தின் கதையில், முயல்களின் வாழிட வனப்பகுதியில் விவசாயிம் செய்கிறனர்ர். இதற்கு எதிராக முயல்களின் தலைவனாக பீட்டர் தலைமையிலான முயல்கள் அட்டகாசம் செய்கின்றன. தோட்டத்துக்கு புதியதாக பொறுப்புக்கு வரும் தாமஸ் மயல்களை கடுமையாக ஒடுக்குகிறான். இந்நிலையில் முயல்களுக்கு நட்பான பியா என்னும் பெண்ணுடன் தமஸ் நெருக்கம் காட்டுகிறான். இவர்களின் நெருக்கத்தைப் பிரிக்க தாமஸ் முயலும் அதன் தோழர்களும் முயல்கின்றனர். இந்த முயல்களின் இந்த நடவடிக்கைகளுக்கு ஜோவும் பதிலடி தருகிறான். இந்தக் களோபரங்களே முதல் பாகத்தின் கதை. அதன் தொடர்ச்சியாக எடுக்கப்பட்ட இப்படத்தில் பியா - தாமஸ் காதலானது திருமணம்வரை முன்னேறுகிறது. அதை விரும்பாத பீட்டர் முயலும் அதன் புதிய சகாகளும் நிலம், நீர், வானம் என மூன்று பகுதிகளிலும் சாகசங்களில் ஈடுபடுகின்றனர். என்பதாக உள்ளது.

குறிப்புகள்
-----------

1. ↑  "காப்பகப்படுத்தப்பட்ட நகல்". 2020-02-28 அன்று மூலம் பரணிடப்பட்டது. 2020-03-29 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *பீட்டர் ராபிட் 2: தி ரன்அவே*
**வினா எழுதி** (Question Writer) என்பது மைக்ரோசாப்ட் விண்டோசிவிற்கான வினாடி வினா எழுதும் கருவி. இது கேள்விகளை எழுதுவதற்கும் அடோபி விளாசு வடிவத்தில் வினாடி வினாக்களில் தொகுப்பதற்கும் பயன்படுத்தப்படுகிறது.  இந்த மென்பொருளை *சென்ட்ரல் கொஸ்டீன்* வெளியிட்டது.

பயனர் இடைமுகம்
--------------

இந்த மென்பொருள் ஒவ்வொரு வினாடி வினாவையும் ஒரு தனி ஆவணமாக கருதுகிறது. இடதுபுறத்தில் கேள்விகளை மரம் போல காட்சியளிக்கிறது. வலது புறத்தில் கேள்விகளை மாதிரிக்காட்சி பார்ப்பதற்கான இடைமுகத்தினைக் கொண்டுள்ளது. இந்த மென்பொருள் பல ஆவண இடைமுகத்தைப் பயன்படுத்துகிறது, பல வினாடி வினாக்களை ஒரே நேரத்தில் திறக்க அனுமதிக்கிறது. வினாடி வினாவுக்குள் கேள்விகளை மறு வரிசைப்படுத்தவும் வினாடி வினாக்களுக்கு இடையில் கேள்விகளை நகலெடுக்கவும் இழுத்து விடும் வசதிகளையும் கொண்டுள்ளது.

அம்சங்கள்
---------

இதன் பயனர்கள் கேள்விகளைச் சேர்ப்பதன் மூலமும் வினாடி வினாவுக்கு பொருந்தக்கூடிய அமைப்புகளைத் தேர்ந்தெடுப்பதன் மூலமும் வினாடி வினாக்களை உருவாக்குகிறார்கள். கேள்வி அமைப்புகள் மற்றும் தேர்வு, நேர வரம்புகள், அறிக்கையிடல் மற்றும் பின்னூட்ட நிலை, குறிக்கும் திட்டம் மற்றும் தேர்ச்சி மதிப்பெண் ஆகியவற்றுடன் மாற்றங்களைச் செய்ய இந்த மென்பொருள் அனுமதிக்கின்றன.

8 விதமான கேள்வி வகைகளைப் பயன்படுத்தலாம், அவை

* பலவுள் தெரிவு
* பல விடைகளைக் கொண்டிருத்தல்
* பொருத்துக
* வரிசைப்படுத்துதல்
* கோடிட்ட இடங்களை நிரப்புக
* கட்டுரை
* சரி/ தவறு
* *பார்சியல் கிரெடிட்*

கையேடு
------

கையேடு விக்கி புத்தகமாக ஆன்லைனில் கிடைக்கிறது.

சான்றுகள்
---------

1. ↑  "Question Writer home page".
2. ↑  "Publisher website".
3. ↑  "Matching question description". 2011-01-04 அன்று மூலம் பரணிடப்பட்டது. 2020-09-24 அன்று பார்க்கப்பட்டது.
4. ↑  "Sequencing question description". 2011-01-04 அன்று மூலம் பரணிடப்பட்டது. 2020-09-24 அன்று பார்க்கப்பட்டது.
5. ↑  "Essay question description". 2011-03-05 அன்று மூலம் பரணிடப்பட்டது. 2020-09-24 அன்று பார்க்கப்பட்டது.
6. ↑  "Partial Credit question description". 2011-05-09 அன்று மூலம் பரணிடப்பட்டது. 2020-09-24 அன்று பார்க்கப்பட்டது.
7. ↑  "Question Writer 3 Manual".
பனிக்கற்குடை
 பனிக்கல் சூறாவளிகள் இடிமின்னலின்போது பசுமை நிறத்தில் ஒளிர்தல்
**கல்மாரி** என்பது மழையின் ஒரு வகை ஆகும் .வானில் மிகவும் உயர்ந்த பகுதியில் காற்று உறுதியற்ற நிலையில் உள்ள போது செங்குத்து வாட்டத்தில் மேகம் இருக்கும் போது கல்மாரி ஏற்படுகிறது. மேலெழும் இயக்க மிகுதியினால் மழைத்துளிகள் மிகுந்த உயரத்திற்கு கொண்டு செல்லப்பட்டு உறைகின்றன. இவை செங்குத்தாக விழுவதற்கு முன்னர் இப்பனித்துகள்களின் தொகுப்பு நிகழ்கிறது .

இவ்வாறு தொடர்ந்து நிகழ்வதனால் பனித்துகள்கள் வளர்ந்து பனிக்கற்களாக மலர்ந்து மேலெழும் காற்றினால் அடித்து செல்லப்படாமல், நிலத்தின் மீது விழுகிறது. இவ்வாறு இப்பனிக்கற்கள் விழும்போது மேலெழும் காற்றுத்தாங்கலாகிறது. கல்மாரியின் உட்பகுதியில் ஒன்றன் மீது ஒன்றாகப் பல வட்டங்கள் புலப்படுவதிலிருந்து பனிப்படிகங்கள் வளர்ந்து உருவானதை அறிந்து கொள்ளலாம்.

மேற்கோள்கள்
-----------

1. ↑  Frank W. Gallagher, III. (October 2000). "Distant Green Thunderstorms – Frazer's Theory Revisited". *Journal of Applied Meteorology* (American Meteorological Society) **39** (10): 1754. doi:10.1175/1520-0450-39.10.1754. Bibcode: 2000JApMe..39.1754G.
2. ↑  வானியலும் வேளாண்மையும் ,பொறிநர் கே .ஆர் .திருவேங்கிடசாமி, ஆகஸ்ட் 1997,I S B N :81-234-0314-3
**கல்முனைக்குடி-கல்முனை** கிழக்கிலங்கையில் அம்பாறை மாவட்டத்தில் அமைந்திருக்கும் கல்முனை மாநகரத்தில் உள்ள ஓர் ஊராகும். மட்டக்களப்பு நகரில் இருந்து தெற்கே 25 மைல் தூரத்தில் அமைந்துள்ளது. இதன் எல்லைகளாக வடக்கே கல்முனை தரவை கோயில் வீதியும், தெற்கே சாய்ந்தமருது கிராமமும், கிழக்கே வங்காள விரிகுடாவும், மேற்கே பசுமையான வயல் நிலங்களும் அமைந்துள்ளன. மட்டக்களப்பு - அக்கரைப்பற்று பிரதான வீதி கல்முனயினுடாக செல்கின்றது. கல்முனையில் 60% முஸ்லிம்களும் 28% இந்துக்களும், 12% கிரிஸ்தவர்களும் ஏனையோரும் வாழ்கின்றனர். இன் நகரம் இலங்கையைக் கடைசியாக ஆட்சி செய்த கண்டி மன்னன் சிறி விக்கிரம இராசசிங்கனின் ஆட்சிக்காலத்திற்குப் பல நூறு ஆண்டுகளுக்கு முன்பிருந்தே உள்ளதாக வரலாற்றாசிரியர்கள் குறிப்பிடுகின்றனர். இங்கு இருத்தி ஐந்து மசூதிகளும், 6 ஜும்மா மசூதிகளும், பெரும் புகழ்பெற்ற கல்முனை கடற்கரை நாகூர் ஆண்டகை தர்ஹாவும், பதின் ஐந்து பாடசாலைகளும் உள்ளன. கல்முனை அஷ்ரஃப் ஞாபகார்த்த வைத்தியசாலையும், கல்முனை முஹையத்தீன் ஜும்மா மசூதியும் ஊரின் மத்தியில் பிரதான வீதியில் அமைந்துள்ளன.

  

கல்முனை குடாக்கடல்
அஷ்ரஃப் ஞாபகார்த்த வைத்தியசாலை

வரலாறு
------

கல்முனைக்குடியின் பழைய பெயர் கரவாகு என்பதாகும். இந்த ஊருக்கு குடியிருப்பு, கல்முனை, கைமுனை என்ற பல பெயர்கள் உள்ளன. கரவாகு என்னும் பெயர் புராதன காலம் தொட்டே இருந்து வருகின்றது என்பதற்கு கரவாகுப்பற்று என்னும் நிர்வாகப் பிரதேசம் இன்றும் இருக்கிறது என்பதே சான்றாகும். இப்பெயர் நாட்டார் பாடல்களிலும், வரலாற்றுக் குறிப்புகளிலும் காணப்படுகின்றது. 

இராசேந்திர சோழன் (1012-1044) அநுராதபுர இராசதானியைக் கைப்பற்றி ஆட்சி செய்த காலப்பகுதி 11 ஆம் நூற்றாண்டாகும். சோழன் ஆதம் முனைப் பகுதியைக் (திருக்கோவில் பிரதேசம்) கைப்பற்றிய காலகட்டத்தில், ஒரு இந்துப் பெண்மணி தனது மகனுடன் அங்கேயிருந்த தர்ஹாவிற்கு நேர்ச்சை செய்ய வந்தபோது அவள் கூறுவதாக அமைந்துள்ள, "*கரவாகுச் சோனாக்கள் மாடு கட்ட வருவார், பால் கறந்து தருவார், குடித்திடலாம் மகனே*", என்ற வசனம், கரவாகு 11 ஆம் நூற்றாண்டில் இருந்திருக்கின்றது என்பதற்கான ஆதாரங்களிலொன்றாகும். இந்த வசனம் "கரவாகுப்பரவணி "என்ற நூலில் இடம் பெற்றுள்ளது.

பாடசாலைகள்
----------

* கமு/அல்-பஹ்ரியா மஹா வித்தியாலயம்
* கமு/றோயல் வித்தியாலயம்
* கமு/அல்-அஷ்ஹர் வித்தியாலயம்
* கமு/அல்-மிஸ்பாஹ் மஹா வித்தியாலயம்
* கமு/மஹ்மூத் மகளிர் கல்லூரி

மேற்கோள்கள்
-----------

1. கரவாகுப் பரவணி
2. காசீம் ஜீ கண்ட கரவாகு வரலாறு

அடிக்குறிப்புகள்
----------------

1. ↑  "அக்கரைப் பற்றாம் அவரும் கரவாகூராம், போக்கற்ற மீரானுக்குப் பொண்ணுமாகா வேணுமாம்"
**கல்முனை கார்மேல் பற்றிமாக் கல்லூரி** இலங்கையின் கிழக்கு மாகாணத்தில் கல்முனைப் பகுதியிலுள்ள முன்னணிப் பாடசாலைகளில் ஒன்றாகும். தேசியப் பாடசாலையாக உயர்ந்து நிற்கும் இப்பாடசாலை மாணவர் விடுதி உள்ளிட்ட வசதிகளைக் கொண்டது.

வரலாறு
------

கல்முனையில் கத்தோலிக்க மறைபரப்பாளர்களின் கல்விப்பணி இருபதாம் நூற்றாண்டின் தொடக்கப்பகுதியில் தொடக்கியது. (இதற்கு முன்னதாக உவெஸ்லியன் மறைபரப்பாளர் கல்முனையில் கல்விப்பணி புரிந்து வந்தனர்). புனித மேரிக் கல்லூரி மற்றும் ஆண்களுக்கான பாடசாலை ஒன்றும் கல்முனை புனித இருதய நாதர் தேவாலயத்தில் கத்தோலிக்க மறைபரப்பாளர்களால் இயங்கி வந்ததது. 1938 இன் பிற்பகுதியில் புனித சூசையப்பர் சங்க அருட் சகோதரர்கள் இப்பாடசாலையைப் பெறுப்பேற்றனர். 1950இல் இப்பாடசாலை பாற்றிமாக் கல்லூரி எனப் பெயரிடப்பட்டது.

1928 சூலை18 இல் கார்மேல் பெண்கள் பாடசாலை கல்முனையில் நிறுவப்பட்டது. 1958 இல் இது கார்மேல் உயர் பள்ளியாக தரமுயர்ந்தது. 1960களில் மாணவர் தொகைக்கேற்ப அரசு பாடசாலைகளை உயர் மத்திய பள்ளிகளாகத் தரமுயர்த்தியது. இந்நோக்கத்திற்காக மக்களின் வேண்டுகோளின்படி பாற்றிமாக் கல்லூரியும் கார்மேல் பெண்பள்ளியும் ஒன்றிணைக்கப்பட்டு **கார்மேல் பற்றிமாக் கல்லூரி** உருவாக்கப்பட்டது.

கல்லூரிக் கீதம்
---------------

கார்மேல் பற்றிமாக் கல்லூரி இறையருளிலே
பாரிலொளி வீச வேண்டும் தங்கக் கதிரிலே
மங்கிடாதன்னொளி பொங்க என்றும் வாழவே
செங்கழல் பொன்மலர் கொண்டு போற்றினோமே.
கார்மேல் பற்றிமாக் கல்லூரி இறையருளிலே
ஒளிருவாய் ! ஒளிருவாய் ! ஒளிருவாய்!
எங்கள் கலைக்கோயில் கார்மேல் பற்றிமா
உந்தன் ஒளிபரப்பி ஈழமணிநாடு மிளிரவே
எந்த நாளும் இன்புடனே இயங்குவாய்...
கார்மேல் பற்றிமாக் கல்லூரி இறையருளிலே
ஒளிருவாய் ! ஒளிருவாய் ! ஒளிருவாய்!
தூய்மை நேர்மை என்பன உன் கொள்கையே
தாயாம் ஈழம் நிறைவுறத் தன்னிகரில் சேவையே
நேயமாக ஆற்றி நீடு வாழ்கவே...
கார்மேல் பற்றிமாக் கல்லூரி இறையருளிலே
ஒளிருவாய் ! ஒளிருவாய் ! ஒளிருவாய்!

வெளி இணைப்புகள்
---------------

* கார்மேல் பற்றிமாக் கல்லூரி பரணிடப்பட்டது 2013-12-17 at the வந்தவழி இயந்திரம்
தா லாட்டில் இளவரசி லியு ஹன் கோயில் 
 ஹா பகோடா (சுவா ஹா), ஹா நொய் பின்னால் தாய் தேவி லியு ஹானுக்கு பலிபீடம் 
**இளவரசி லியு ஹான்** ( **Princess Liễu Hạnh**)   என்பவர் தானிசத்தின் நான்கு அழியாதவர்களில் ஒருவராவார். மேலும் தாய்லாந்து தெய்வ வழிபாட்டுத் தலாவ் மௌவின் ஒரு முக்கிய நபராகவும் உள்ளார். அதில் இவர் வான மண்டலத்தை நிர்வகிக்கிறார். 

இவரது தனிப்பட்ட வழிபாட்டை வான் கேட் கிராமத்தில் உள்ள நம் மாகாணத்தில் பெண்கள்  உருவாக்கினர். நிலம் மற்றும் நீர் தேவைப்படும் நெல் விவசாயிகளால் இந்த வழிபாட்டு முறை உருவாக்கப்பட்டது என்று நம்பப்படுகிறது. அதன் மலை மிகவும் பிரபலமாக இருந்தது.  வழிபாடு பெரும்பாலும் வியட்நாம் கம்யூனிஸ்ட் கட்சியின் ஆரம்பகால ஆட்சியின் போது அடக்கப்பட்டது. ஏனெனில் வழிபாடு இயற்கையில் தாவோயிசமாக கருதப்பட்டது. மேலும் அது அடக்குமுறையின் ஒரு கருவியாக இருந்தது.   இருப்பினும், தோய் மோய் (1986 இல் தொடங்கிய பின்னர்) வழிபாட்டு முறை சீராக பிரபலமடைந்து வருகிறது.

குறிப்புகள்
-----------

1. ↑  Bryan S. Turner; Oscar Salemink (25 September 2014). *Routledge Handbook of Religions in Asia*. Routledge. பக். 233–. பன்னாட்டுத் தரப்புத்தக எண்:978-1-317-63646-5. .
2. ↑  Olga Dror. *Cult, Culture, and Authority: Princess Liãẽu Hạnh in Vietnamese History*. University of Hawaii Press. பக். 206–. பன்னாட்டுத் தரப்புத்தக எண்:978-0-8248-2972-8. .
3. ↑  Olga Dror *Cult, Culture, and Authority: Princess Liễu Hạnh in Vietnamese History* 2007 Dror, 80.
4. ↑  Ngoc, 976.
5. ↑  Taylor 2003, 4.
6. ↑  Taylor 2004, 38&42.
**லியூக்ட்ரா** (*Leuctra* or *Leuktra,* பண்டைக் கிரேக்கம்: τὰ Λεῦκτρα *tà Leûktra* , Attic Greek உச்சரிப்பு: [tà lêu̯k.tra] or பண்டைக் கிரேக்கம்: τὸ Λεῦκτρον *tò Leûktron*) என்பது பண்டைய போயோட்டியாவின் ஒரு சிற்றூர் ஆகும். இது தெஸ்பியாவிலிருந்து பிளாட்டீயா செல்லும் சாலையில், அமைந்துள்ளது. கிமு 371 இல் எசுபார்த்தா மற்றும் தீப்சு இடையே இந்த ஊரின் சுற்றுப்புறத்தில் நடந்த புகழ்பெற்ற லியூக்ட்ரா சமரின் பதிவில் மட்டுமே இதன் பெயர் வரலாற்றில் உள்ளது. இந்த சமரின் முடிவில் எசுபார்த்தாவின் மேலாதிக்கம் தகர்க்கப்பட்டது. லியூக்ட்ராவின் சமவெளியில், லூக்ட்ரியன் இனத்தைச் சேர்ந்த ஸ்கெடாச்சின் இரண்டு மகள்களின் கல்லறைகள் இருந்தன. அந்த இருவரும் எசுபார்த்தன்களால் பலாத்காரம் செய்து, கொல்லப்பட்டனர்; இந்த இடத்தில் எசுபார்த்தன்கள் தோற்கடிக்கப்படுவார்கள் என்று ஒரு ஆரக்கிள் கணித்ததால், இந்த கல்லறையில் போருக்கு முன்பு தீப்சிள் தளபதி எபமினோண்டாசால் மலர் மரியாதை செய்யப்பட்டது.

லுக்ட்ராவின் தளம் லெஃப்க்ட்ரா என்ற நவீன கிராமத்திற்கு அருகில் உள்ளது, இது பண்டைய இடத்துடனான தொடர்பை நினைவூட்டும் வகையில் பெயர் மாற்றப்பட்டது.

குறிப்புகள்
-----------

1. ↑  Bailly, Anatole (1935). *Le Grand Bailly: Dictionnaire grec-français*. Paris: Hachette. பக். 1184.
2. ↑  வார்ப்புரு:Cite Strabo
3. ↑  வார்ப்புரு:Cite Hellenica
4. ↑  வார்ப்புரு:Cite Diodorus
5. ↑  வார்ப்புரு:Cite Pausanias
6. ↑  Plutarch *Pelop.* 20, 21.
7. ↑  வார்ப்புரு:Cite Barrington
8. ↑  வார்ப்புரு:Cite DARE
**கோட்டடி ஆதி முனீசுவரர் கோயில்** இலங்கையின் கிழக்கு மாகாணத்தில் திருகோணமலை நகரில் அமைந்துள்ள ஒரு முனீசுவரர் கோயில். இக்கோயில் திருகோணமலை நீதிமன்றத் தொகுதிக்கு அண்மையில் நாற்சந்தியைப் பார்த்தவண்ணம் மேற்கு நோக்கிக் காட்சி தருகின்றது.

வரலாறு
------

குளக்கோட்டு மன்னன் திருக்கோணேசுவரப் பெருமானுக்கு திருப்பணி செய்யும் வேளை கோணேசுவர மூர்த்திக்கு காவலுக்கென திருமலையின் ஏழு இடங்களில் ஏழு முனிகளை நிறுத்தியதாக சொல்லப்படுகின்றது. அவ் ஏழு முனிகளுள் வெளிப்பட்டு நின்று அடியாரைக் காத்து வருபவராக கோட்டடிப் பதியில் அமர்ந்திருக்கும் கோட்டடி முனீசுவரர் திகழ்கின்றார்.

ஆதியில் பெரும் ஆல விருட்சம் ஒன்று இப்பகுதியில் இருந்ததாகவும் இதிலே முனியப்பர் வாசம் செய்ததாகவும் இரவு வேளைகளில் மதுவெறியில் அல்லது தனியாக வருவோர், தீய எண்ணங்களுடன் வருவோர் போன்றோரை இவ்வழியால் செல்ல விடாது மிகவும் துன்புறுத்தியதாகவும், இதனால் தாங்கள் இவருக்கு அஞ்சி சாராயம், சுருட்டு என்பவற்றை வைத்து வழிபட்டதாகவும் இப்பகுதிக்கு அண்மையிலுள்ள "நாகராஜா வளவு" மக்கள் குறிப்பிடுவர். இதே வழக்கத்தில் இன்றும் இவர்கள் தங்கள் விஷேஷ காலங்களில் குறிப்பாக குழந்தை பிறந்தவுடன், நேர்த்தி நிறைவேறியவுடன் ஆலயத்திற்கு வந்து தங்கள் முறையில் சாராயம் வைத்தும், சுருட்டு வைத்தும் வழிபடுவர். ஆனால் ஆலயத்தினுள் இவையெவையும் எடுக்கப்படுவதில்லை. ஆலயத்தின் வெளிப்புறமுள்ள வேம்பின் அடியில் சிறு பீடம் ஒன்று அமைக்கப்பட்டுள்ளது இதன் கீழ் வைத்தே இவர்களது வழிபாடு இடம்பெறும்.

ஆலய அமைப்பு
-----------

தயாநிதி என்பவரது முயற்சியினாலேயே வெறும் கல் மாத்திரம் வணங்கப்பட்ட நிலைமாறி கட்டடம் ஒன்று அமைக்கப்பட்டது. ஆலயம் வீதியின் புறத்திலும், நீதிமன்ற கட்டடத் தொகுதியின் அருகாமையிலும் அமைந்துள்ளமையினால் ஆலயத்திற்கெனத் தனியானதொரு அசையாத நிலம் இல்லை. ஆயினும், கருவறை மாத்திரம் கொண்டதாக முன்புறத்தில் சிறிய அளவினால் தகரத்தினால் கொட்டகை போன்றும் அமைக்கப்பட்டு அடியார்கள் நின்று வழிபட ஒழுங்கு செய்யப்பட்டுள்ளது.

மூர்த்தி
--------

ஆலயத்தின் மூலமூர்த்தி சுயம்புருவ மூர்த்தியாகும். தனிக் கருங்கல்லினால் ஆனதாக தட்டையான சிவலிங்க வடிவில் அமையப்பெற்றுள்ளது. இம் மூர்த்திக்கு வெள்ளியினால் அங்கி அமைத்து வைத்து வழிபாடு இயற்றப்பெறுகின்றது. தவிர கடந்த வருடம் பஞ்சலோகத்தினால் ஆன எழுந்தருளி மூர்த்தி "புலி வாகனம்" ஏறியவராக அமைக்கப்பெற்று அவரும் இடவசதி இன்மையினால் கருவறையினுள்ளேயே வைக்கப்பட்டுள்ளார்.

பூசை விபரம்
-----------

வெள்ளி, ஞாயிற்றுக் கிழமைகளிலும் பூரணை தினங்களிலும் மாலைவேளையில் பெருமானுக்கு பூசைகள் இடம்பெறுகிறது. சித்திரா பௌர்ணமி நாளன்று தீர்த்தம் (குளிர்த்திப் பூசை) நடைபெறுவதாக முன்வரும் 6 நாட்களுக்கு அலங்கார உற்சவம் வெகு சிறப்பாக நடைபெறுவது வழமை. தவிர, இந்து சிறப்பு காலங்களில் சிறப்பு பூசைகளும் இடம்பெறுகிறது.

நிதி
----

ஆலயத்திற்கென தனியானதொரு வருமானம் எதுவும் இல்லை. காணிக்கை உண்டியல் மூலம் வரும் நிதியும், அர்ச்சனைகள், திருவிழா உபயங்கள் என்பவற்றிற்கு வருகின்ற நிதியுதவிகள் மூலமே ஆலய செலவுகள் மேற்கொள்ளப்பட்டு வருகின்றன. ஆலயத்தின் இளைஞர்கள் சிலர் வெளிநாடுகளில் (மத்திய கிழக்கு நாடுகளில்) இருந்து தம்மால் இயன்றபோது சிறுதொகைகளை வழங்குகின்றனர்.
**திருக்குளுத்தி** அல்லது *குளிர்த்தி* என்பது கிழக்கிலங்கையின் அம்மன் ஆலயங்களில், குறிப்பாக கண்ணகி அம்மன் ஆலயச் சடங்குகளின் இறுதி நிகழ்வாகும். குளுத்தியிலேயே அம்மன் ஆலயச் சடங்கு நிறைவுறுவதால், சடங்கு காலம் முழுவதையும் "திருக்குளுத்தி உற்சவம்" என்று அழைப்பர்.

பெயர்க் காரணம்
--------------

குளுத்தி என்பது "குளிர்த்தி" என்ற செவ்வழக்கின் திரிந்த வடிவம் ஆகும். மதுரையை எரித்த பின்னும் சீற்றம் தணியாதிருக்கும் கண்ணகியின் கோபத்தைத் தணித்து, அவளைக் குளிர்விக்கும் சடங்கே "குளிர்த்தி" ஆகின்றது.

காலம்
-----

திருக்குளுத்திச் சடங்கு காலம், ஆலயத்துக்காலயம் வேறுபடுகின்றது. 3, 5, 7, 9 போன்ற ஒற்றைப்படை நாட்களிலேயே இச்சடங்கு நடத்தப்படுவது வழக்கம். வைகாசி மாதத்திலேயே திருக்குளுத்தி இடம்பெற்றாலும், ஆலய மரபைப் பொறுத்து, வைகாசிப் பூரணை, வைகாசித் திங்கட்கிழமை என்று இருவேறு நாட்களில் குளுத்தி இடம்பெறுவதுண்டு.

மரபுகள்
-------

பொதுவாக, குளுத்தி காலம் முழுவதும், அம்மன் ஆலயங்களில் கண்ணகியம்மையின் வாழ்க்கையைச் சொல்லும் கண்ணகி வழக்குரை காவியம் பாடப்படும். சில ஆலயங்களில் அம்மன் திருவீதியுலாவும் ஊர்வலமும் கூட நடத்தப்படுவதுண்டு. கண்ணகி - கோவலன் திருமணத்தைப் பாடும் "கலியாணப்படிப்பு" பகுதி வழக்குரையில் வரும்போது, "கலியாணக்கால் நாட்டல்" எனும் சடங்கு நடத்தப்படும். தெரிந்தெடுக்கப்பட்ட வேம்பு அல்லது பூவரசிலிருந்து பெறப்படும் தடிமனான கிளை, சேலை முதலியவற்றால் அலங்கரிக்கப்பட்டு, ஊர்வலமாக எடுத்து வரப்பட்டு, ஆலய முன்றலில் நாட்டப்படும். சடங்கின் இறுதிநாளிலேயே திருக்குளுத்திச் சடங்கு இடம்பெறும்.

இவற்றையும் பார்க்க
------------------

* திருவிழா

மேற்கோள்கள்
-----------

வெளியிணைப்புகள்
---------------

* மட்டக்களப்பில் கண்ணகை அம்மன் ஆலயங்களில் இன்று திருக்குளுத்தி பரணிடப்பட்டது 2013-10-23 at the வந்தவழி இயந்திரம்,

தினக்கதிர், ஆகஸ்டு 22, 2015

* பத்தினி தாயின் திருக்குளிர்த்தி உற்சவம் கோலாகலமாக ஆரம்பம் கிழக்கிலங்கையின் காரைத்தீவு கிராம இணையதளம்
**திருக்குவளைத் வட்டம்** , தமிழ்நாட்டின் நாகப்பட்டினம் மாவட்டத்தில் உள்ள எட்டு வட்டங்களில் ஒன்றாகும். இந்த வட்டத்தின் தலைமையகமாக திருக்குவளை நகரம் உள்ளது. இந்த வட்டத்தின் கீழ் 35 வருவாய் கிராமங்கள் உள்ளன. இங்கு திருக்குவளை பிரம்மபுரீஸ்வரர் கோயில் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 60,771 மக்கள்தொகை கொண்டது. மக்கள்தொகையில் 30,044 ஆண்களும், 30,727 பெண்களும் உள்ளனர். 16,202 குடும்பங்கள் கொண்ட இவ்வட்டத்தின் எழுத்தறிவு 79.13% மற்றும்பாலின விகிதம் 1,000 ஆண்களுக்கு, 1,023 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 5850 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 990 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 31,911 மற்றும் 21 ஆகவுள்ளனர். மக்கள்தொகையில் இந்துக்கள் 94.64%, இசுலாமியர்கள் 1.37%, கிறித்தவர்கள் 3.9% மற்றும் பிறர் 0.08%ஆகவுள்ளனர்.

மேற்கோள்கள்
-----------

1. ↑  நாகப்பட்டினம் மாவட்ட வருவாய் வட்டங்கள்
[*தொடர்பிழந்த இணைப்பு*]
2. ↑  திருக்குவளை வட்டத்தின் மக்கள்தொகை பரம்பல்

| * பா
* உ
* தொ
நாகப்பட்டினம் மாவட்டம் |
| --- |
| மாவட்டம் தலைமையகம் | நாகப்பட்டினம் |
| மாநிலம் | தமிழ்நாடு |
| பகுதி | சோழ நாடு |
| நகராட்சிகள் | 
நாகப்பட்டினம்  **·**  வேதாரண்யம் |
| வட்டங்கள் | 
கீழ்வேலூர் வட்டம்  **·**  நாகப்பட்டினம் வட்டம்  **·**  திருக்குவளை வட்டம்  **·**  வேதாரண்யம் வட்டம்  **·**   |
| ஊராட்சி ஒன்றியங்கள் | 
கீழ்வேளூர் ஊராட்சி ஒன்றியம்  **·**  நாகப்பட்டினம் ஊராட்சி ஒன்றியம்  **·**  கீழையூர் ஊராட்சி ஒன்றியம்  **·**  திருமருகல் ஊராட்சி ஒன்றியம்  **·**  வேதாரண்யம் ஊராட்சி ஒன்றியம்  **·**  தலைஞாயிறு ஊராட்சி ஒன்றியம்  **·**   |
| பேரூராட்சிகள் | 
திட்டச்சேரி  **·**  வேளாங்கண்ணி **·**  கீழ்வேளூர் **·**  மணல்மேடு **·**  தலைஞாயிறு **·**  |
| சட்டமன்றத் தொகுதிகள |  நாகப்பட்டினம்  •  கீழ்வேளூர்   •  வேதாரண்யம் |
| இணையதளம் |  |
**திலீப் ராயன்** (10 மே 1989) என்பவர் தமிழ்த் தொலைக்காட்சி தொகுப்பாளர் மற்றும் நடிகர் ஆவார். சன் தொலைக்காட்சியில் 2018ஆம் ஆண்டு முதல் ஒளிபரப்பாகும் நாயகி என்ற தொடரில் திருமுருகன் என்ற கதாபாத்திரத்தில் நடித்ததன் மூலம் புகழ் பெற்ற தொலைக்காட்சி நடிகர் ஆனார்.

தொலைக்காட்சி வாழ்க்கை
---------------------

இவர் 2013ஆம் ஆண்டு சன் தொலைக்காட்சியில் ஒளிபரப்பான *சூரிய வணக்கம்* என்ற நிகழ்ச்சியின் மூலம் தொகுப்பாளராக அறிமுகமானார். இந்த நிகழ்ச்சியில் இவருடன் நடிகை மற்றும் தொகுப்பாளினி நிஷா கிருஷ்ணன் என்பவர் இணைத்து தொகுத்து வழங்கினார். அதை தொடர்ந்து 2016ஆம் ஆண்டு சன் சிங்கர் என்ற பாட்டு நிகழ்ச்சியின் 5வது பருவத்தை தொகுப்பாளினி நட்சத்திராவுடன் இணைத்து தொகுத்து வழங்கினார்.

2018ஆம் ஆண்டில் நாயகி என்ற தொடர் மூலம் சின்னத்திரையில் நடிகராக அறிமுகமானார். இந்த தொடரில் திருமுருகன் என்ற கதாபாத்திரத்தில் நடிகை வித்யா பிரதீப்புக்கு ஜோடியாக நடிக்கின்றார்.

சின்னத்திரை
-----------

|
|  |
| ஆண்டு | தொடர் | கதாபாத்திரம் | அலைவரிசை |
| 2013-2016 | சூரிய வணக்கம் | தொகுப்பாளர் | சன் தொலைக்காட்சி |
| 2016-2017 | சன் சிங்கர் 5 | தொகுப்பாளர் | சன் தொலைக்காட்சி |
| 2018-2020 | நாயகி | திருமுருகன் | சன் தொலைக்காட்சி |

மேற்கோள்கள்
-----------

1. ↑  "இயக்குநர் குமரன் சொன்னது அப்படியே நடந்துடுச்சு! - நெகிழும் `நாயகி' திலீப் ராயன்". *cinema.vikatan.com*.
**தளபதி காசர்கோடு பட்னசெட்டி கோபால் ராவ்** (*Kasargod Patnashetti Gopal Rao*) மகா வீர சக்கரம், விசிட்ட சேவா பதக்கம் (13 நவம்பர் 1926 - 9 ஆகஸ்ட் 2021) ஓர் இந்தியக் கடற்படை அதிகாரியாவார். இவர், இந்திய-பாக்கித்தான் போரில் குறிப்பிடத்தக்கப் பங்களிப்பைக் கொண்டிருந்தார். இந்தப் போரில் கராச்சி துறைமுகத் தாக்குதல் மிக முக்கியமானது. பாகித்தானிலிருந்து கடல் வழியாக துருப்புகளும், ஆய்தங்களும் வர வழியில்லாமல் செய்தார். இதனால் இலட்சக்கணக்கான கிழக்கு பாக்கித்தான் வீரர்கள் இந்தியாவிடம் சரணடைந்தனர். இந்த திரிசூலம் படைநடவடிக்கைக்காக இவருக்கு முதல் முறையாக மகா வீர சக்கரம் விருது வழங்கப்பட்டது.

ஆரம்ப கால வாழ்க்கை
------------------

கோபால் ராவ், 13 நவம்பர் 1926இல் மங்களூரில் பிறந்தார். இவரது தந்தையின் பெயர் இராவ் பகதூர் கே. பி. ஜனார்த்தன் ராவ். இவரது மூத்த சகோதரர் மேஜர். கே. பி. எஸ். இராவ் இரண்டாம் உலகப் போரின் போது இந்திய ராணுவத்தில் பணிபுரிந்துள்ளார்.

இராணுவ வாழ்க்கை
---------------

இவர், 21 ஏப்ரல் 1950 அன்று இந்திய கடற்படையில் நியமிக்கப்பட்டார். ஜனவரி 1971இல், இவரது சிறப்பான சேவைக்காக விசிட்ட சேவா பதக்கம் வழங்கப்பட்டது.

1971 போரின் போது, இவர் இரண்டு நீர்மூழ்கிக் கப்பல்களுக்குத் தளபதியாக இருந்தார். திரிசூலம் படைநடவடிக்கையின் போது கராச்சி துறைமுகத்தை 4 டிசம்பர் 1971இல் தாக்கிய படைக்குழுவின் ஒரு பகுதியாக இருந்தது. இரண்டு கப்பல்களும் தனது உயர்ந்த கதிரலைக் கும்பா மூலம் இலக்கு கையகப்படுத்துதலை நடத்துவதற்கும், நீர்மூழ்கிக் கப்பல் எதிர்ப்பிற்கும் பணிக்கப்பட்டன. இந்த நடவடிக்கை மிகப்பெரிய வெற்றியைப் பெற்றது. மேலும், இரண்டு பாக்கித்தானியக் கப்பல்களையும், ஒரு சரக்குக் கப்பலையும், எரிபொருள் கொட்டகைகளையும் பிற நிறுவல்களையும் மூழ்கடித்தது.  இந்த சிறந்த பணிக்காக, இவருக்கு இந்தியாவின் இரண்டாவது மிக உயர்ந்த இராணுவ அலங்காரமான மகா வீர சக்கரம் வழங்கப்பட்டது.

தனிப்பட்ட வாழ்க்கை
------------------

இவருக்கு திருமணமாகி இரண்டு மகன்களும், ஒரு மகளும் இருந்தனர். இவர் ஆகஸ்ட் 9, 2021 அன்று தென்னிந்திய நகரமான சென்னையில் தனது 94 வயதில் இறந்தார்.

இதையும் பார்க்கவும்
-------------------

* 1971 இந்தியா-பாக்கிஸ்தான் போர்
* திரிசூலம் படைநடவடிக்கை
* மலைப்பாம்பு நடவடிக்கை

மேற்கோள்கள்
-----------

1. ↑  "CDR KP GOPAL RAO MAHA VIR CHAKRA". Gallantry Awards, Ministry of Defence, Govt of India website.
2. ↑  Shivakumar, C. (9 August 2021). "Indian Navy war hero Commodore Gopal Rao who led Karachi Port attack in 1971 dies at 95". .
3. ↑  "The Veer Ahir who set Karachi ablaze". 23 June 2013. .
4. ↑  Chakravorty, B. (1995) (in en). *Stories of Heroism: PVC & MVC Winners*. 180: Allied Publishers. பக். 387. பன்னாட்டுத் தரப்புத்தக எண்:9788170235163. .
5. ↑  "War hero who bombarded Karachi port in 1971 no more". *The Indian Express* (ஆங்கிலம்). 2021-08-09. 2021-08-10 அன்று பார்க்கப்பட்டது.
**கல்முனை இராமகிருஷ்ண மிஷன் மகா வித்தியாலயம்** இலங்கையின் கிழக்கு மாகாணத்தில் கல்முனைப் பகுதியிலுள்ள முன்னணிப் பாடசாலைகளில் ஒன்றாகும்.

வரலாறு
------

கல்முனையில் இந்து சமயச் சூழலில் கற்பதற்கான படசலை இல்லை என்ற குறையைப் போக்க இந்து வாலிபர் சங்கத்தின் முயற்சியுடனும் சுவாமி விபுலானந்தரின் வழிகாட்டலுடனும் 1936.01.31ந் திகதி ஐம்பதுக்கும் குறைவான பிள்ளைகளுடனும் ஒரு ஆசிரியருடனும் கல்விச்சாலை ஒன்று ஆரம்பிகப்பட்டு நடாத்தப்பட்டது. இப்பாடசாலை அதே ஆண்டு ஒக்டோபர் மாதத்தில் 98 மாணவர்களுடனும் மூன்று ஆசிரியர்களுடனும் இராமகிருஷ்ண வித்தியாலயம் என்ற பெயருடன் அரச அங்கீகாரம் பெற்றது. பாடசாலையின் நிருவாகத்தை இராமகிருஷ்ண மிஷன் பொறுப்பேற்று நடாத்தியது.

1941 இல் ஆரம்பப் பாடசாலையாகத் தரமுயர்த்தப்பட்டது. 1945இல் முதுநிலை விடுகை வகுப்பு வரை உயர்ந்துபன்னிரண்டு ஆசிரியர்களுடனும் 375 மாணவர்களுடனும் காணப்பட்டது. 1991இல் க.பொ.த உயர்தர வகுப்புகள் ஆரம்பிக்கப்பட்டன.

பாடசாலைப் பண்
-------------

வாழ்க எமது பாடசாலை வாழ்கவே-கல்முனை
இராமகிருஷ்ண மகாவித்தியாலயம் வளர்கவே
வளமும் பெருக நெறிகள் உயர - வாழ்க
எமது பாடசாலை வளர்கவே.
ஆற்றல் அன்பு அறிவு பெருக
ஆத்ம சக்தி எங்கும் நிறைய
எமது பணிகள் இனிது தொடர
எங்கும் கல்வி இலங்கி வளர
வாழ்க எமது பாடசாலை வளர்கவே.
சிறக்க அறமும் அடிகள் வழியும்
சீராய்க் கலைகள் பல்க எங்கும்
களனி நிறையக் கல்முனை ஊரில்
கல்வி வழங்கும் கற்பக தருவாய்
வாழ்க எமது பாடசாலை வளர்கவே.
வித்தைகள் பல பொலிந்து விளங்க
வீரம், வெற்றி, ஒழுக்கம் ஓங்க
முத்தமிழ் ஆற்றல் மிகுந்து சிறக்க
நித்திலமெங்கும் நிலைத்து ஒளிர
வாழ்க எமது பாடசாலை வளர்கவே.
வாழ்க! வாழ்க!! வாழ்கவே!!!

பாடசாலையில் பணியாற்றிய அதிபர்களும் சேவைக்காலமும்
------------------------------------------------

| அதிபரின் பெயர் | சேவைக்காலம் |
| --- | --- |
| திரு.வேலுப்பிள்ளை உடையார் | 1936-1957 |
| திரு.கண்டுமணி | 1957-1962 |
| திரு.க.கணபதிப்பிள்ளை | 1962-1968 |
| திரு.சிவநாதபிள்ளை | 1968-1969 |
| திரு.சீ. துரைரெத்தினம் | 1969-1971 |
| திரு.செல்லத்துரை | 1971-1973 |
| திரு.சீ. துரைரெத்தினம் | 1973-1974 |
| திரு.இராசதுரை | 1974-1974 |
| திரு.மு.சிவநாதபிள்ளை | 1974-1980 |
| சீ. துரைரெத்தினம் | 1980-1981 |
| திரு.வீ.விசுவாசம் | 1981-1984 |
| திருமதி.சி.விஜயரெத்தினம் | 1984-1993 |
| திரு.ந.நாகராசா | 1993-2006 |
| திருமதி.அ. பேரின்பராசா | 2006-2012 |
| திரு.சி. புவிராசா | 2013- |

ஆதாரம்
------

கமு/கல்முனை இராமகிருஷ்ண மகாவித்தியாலயம் பவளவிழா சிறப்பிதழ்-2011

மேற்கோள்கள்
-----------

1. ↑  வீரகேசரி, நாளிதழ் - 2013.01.04, பக்-24, கொழும்பு.
ஜாவா மெய்நிகர் இயந்திரம் (ஜே.வி.எம்) என்பது ஒரு மெய்நிகர் இயந்திரமாகும், இது ஜாவா நிரல்களை இயக்க கணினியையும் மற்ற மொழிகளில் எழுதப்பட்ட நிரல்களையும் ஜாவா பைட்கோடில் தொகுக்கிறது. ஜே.வி.எம் செயல்படுத்தலில் என்ன தேவை என்பதை முறையாக விவரிக்கும் விவரக்குறிப்பால் ஜே.வி.எம் விவரிக்கப்பட்டுள்ளது. ஒரு விவரக்குறிப்பைக் கொண்டிருப்பது ஜாவா புரோகிராம்களின் இயங்குதளத்தை வெவ்வேறு செயலாக்கங்களில் உறுதிசெய்கிறது, இதனால் ஜாவா டெவலப்மென்ட் கிட் (ஜே.டி.கே) ஐப் பயன்படுத்தும் நிரல் ஆசிரியர்கள் அடிப்படை வன்பொருள் தளத்தின் தனித்துவங்களைப் பற்றி கவலைப்பட தேவையில்லை. ஜாவா மெய்நிகர் இயந்திரம் வடிவமைப்பாளர் சன் மைக்ரோசிஸ்டம்ஸ் பிட்கள் 32-பிட் அறிமுகப்படுத்தப்பட்டது 1994 பதிப்பு 14.0.1 [1] வகை அடுக்கி பதிவு - பதிவு குறியாக்கம் மாறி கிளைத்தல் ஒப்பிட்டு கிளை எண்டியனஸ் பெரியது திற ஆம் பதிவாளர்கள் பொது நோக்கம் ஒவ்வொரு முறைக்கும் ஓபராண்ட் ஸ்டேக் (65535 ஓபராண்ட்கள் வரை) மற்றும் ஒரு முறை உள்ளூர் மாறிகள் (65535 வரை) ஜாவா மெய்நிகர் இயந்திர விவரக்குறிப்பு ஜாவா எஸ்இ 7 பதிப்பை அடிப்படையாகக் கொண்ட ஜாவா மெய்நிகர் இயந்திரம் (ஜேவிஎம்) கட்டமைப்பின் கண்ணோட்டம் JVM குறிப்பு செயல்படுத்தல் OpenJDK திட்டத்தால் திறந்த மூல குறியீடாக உருவாக்கப்பட்டது மற்றும் ஹாட்ஸ்பாட் எனப்படும் JIT தொகுப்பி அடங்கும். ஆரக்கிள் கார்ப்பரேஷனில் இருந்து வணிக ரீதியாக ஆதரிக்கப்படும் ஜாவா வெளியீடுகள் ஓபன்ஜெடிகே இயக்க நேரத்தை அடிப்படையாகக் கொண்டவை. கிரகணம் OpenJ9 என்பது OpenJDK க்கான மற்றொரு திறந்த மூல JVM ஆகும்.
**காஃபியா கவிதை விழா** என்பது இந்தியாவின் புது டெல்லியில் ஆண்டுதோறும் நடைபெறும் ஒரு இலக்கிய விழா ஆகும்.    தில்லி நகரம் முழுவதிலும் உள்ள கவிதை ஆர்வலர்களை அவர்களின் எல்லைகளைத் தாண்டி ஒன்றிணைக்கும் முயற்சியாக இது நடைபெற்றது. கவிதை, இசை, நடனம் போன்ற கலை வடிவங்களை வேறு நிலைக்கு கொண்டு செல்லும் முயற்சி. 'காஃபியா' என்றால் பாசுரம் அல்லது செய்யுள் என்று பொருள்படும் இந்த விழாவின் நோக்கம் கவிஞர்கள் மற்றும் கலைஞர்களை ஒன்றிணைப்பதாகும்.

சிறப்புகள்
----------

இரண்டு நாள் நடைபெற்ற இந்த இலக்கிய திருவிழாவில் **தஸ்தாங்கோய்** (உருது கதைசொல்லலின் பண்டைய கலை வடிவம்), **முஷைரா** (பாரம்பரிய உருது கவிதை சிம்போசியம்), கதக் பாராயணம், கவ்வாலி, கவிதையின் செயல்திறன் தழுவல், புகழ்பெற்ற கவிஞர்களின் விரிவுரைகள் மற்றும் பல நிகழ்வுகள் நடைபெற்றன.
தேசிய தலைநகர் பிராந்தியத்தில் பல்வேறு கலாச்சார மற்றும் இலக்கிய விழாக்களின் மையமாக விளங்கும் மிகவும் பிரபலமான **இந்திய வாழ்விட மையத்தின்** திறந்தவெளி அரங்கில் ஏற்பாடு செய்யப்பட்ட இந்த கவிதை விழா, குழு விவாதங்கள், கவிதை வாசிப்பு அமர்வுகள், நடன நிகழ்ச்சிகள் மற்றும் ஒரு புத்தக வெளியீட்டு விழா ஆகியவைகளைக் கொண்டு நடை பெற்றன, இவை அனைத்தும் பல்வேறு கலை வடிவங்களை அழகான மற்றும் படைப்புக் கலையுடன் இணைக்க உதவுவதை நோக்கமாகக் கொண்டிருந்தன.

### பங்கேற்பாளர்கள்

2015 காஃபியா கவிதை விழாவில் பின்வரும் எழுத்தாளர்கள் மற்றும் இலக்கிய ஆளுமைகள் கலந்து கொண்டனர்.  

* தீப்தி நவால்
* சுகிர்தா பால் குமார்
* அசோக் சக்ரதர்
* கெக்கி என். தாருவல்லா
* அருந்ததி சுப்ரமணியம்
* லட்சுமிசங்கர் வாஜ்பாயி
* சோகைல் ஹஷ்மி
* சுமந்த் பத்ரா
* டிம்பிள் கவுர்
* ராஜ் லிபர்ஹான்
* பீஜி மோகன்
* ரானா சபி
* அதிதி மகேஸ்வரி
* கவுசர் முனீர்
* சுதீப் சென்
* அசீம் அப்பாஸி
* ராகவேந்திர மது

குறிப்புகள்
-----------

1. ↑  Shweta Sharma. "A celebration of the verse form". New Delhi. 8 October 2015 அன்று பார்க்கப்பட்டது.
2. ↑  Shobha Narayan. "The mysterious ways of poetic inspiration". Livemint. 14 November 2015 அன்று பார்க்கப்பட்டது.
3. ↑  "How we drew the youth to a poetry festival in Delhi". Dailyo. 3 November 2015 அன்று பார்க்கப்பட்டது.
4. ↑  "Delhi Event Watch: Enthusiastic poets to showcase their talent in 'Kaafiya'". *Daily News & Analysis*.
5. ↑  "Kaafiya – A Literary Festival Par Excellence". Indiacafe24. 13 October 2015 அன்று பார்க்கப்பட்டது.
6. ↑  "kaafiya the poetry festival".
7. ↑  "kaafiya the festival".
**லேபியோ கல்பாசு** (*Orangefin labeo*) என்னும் மீன், கெண்டை மீன் குடும்பத்தினைச் சார்ந்த ஒரு சிற்றினமாகும். இது கேரளாவில் மலைப் பகுதிகளைத் தவிர இந்தியாவின் மற்ற பகுதிகளில் பரவலாகக் காணப்படுகிறது. இதன் உடல் சற்று கருநிறமாக இருப்பதனால் இம்மீன்கள் காக்கா மீன் என்று அழைக்கப்படுகிறது.

பரவல்
-----

கல்பாசு மீன், பாக்கித்தான், இந்தியா, வங்காளதேசம், மியான்மர், நேபாளம், தாய்லாந்து மற்றும் தென்மேற்கு சீனாவில் காணப்படுகிறது. சீனாவிற்கு அறிமுகப்படுத்தப்பட்டதாகத் தெரிவிக்கப்பட்டுள்ளது

உடல் அமைப்பு
------------

இம்மீனின் தலை சிறியதாகவும், தட்டையாகவும் இருக்கும். தலையின் கீழாக முனைப்பகுதியில் வாய் அமைந்துள்ளது. உதடுகள் விளிம்புகளுடன் காணப்படுகிறது. உணர் இழைகள் கருநிறத்துடன் தெளிவாகக் காணப்படும். முதுகுபுறத் துடுப்பில் 12 முதல் 13 கிளைகளுடன் கூடிய துடுப்பு முட்கள் உள்ளன.

உணவுப் பழக்கம்
--------------

கல்பாசு மீன்கள் நீரின் அடிமட்ட உணவுப் பழக்கம் உடையது. நத்தை, புழுக்கள் போன்ற விலங்கு உயிரிகளை உணவாக உட்கொள்ளும். மேலும் மடிந்த மக்கிய கரிமப் பொருட்களையும், பாசிகளையும் உணவாக உட்கொள்ளும். இதனால் இம்மீன்கள் அனைத்துண்ணிகள் என்று அழைக்கப்படுகிறது.

இனப்பெருக்கம்
-------------

கல்பாசு மீன்கள் அதிகபட்சமாக 75 செ.மீ. நீளம் வரை வளரக்கூடியது. வளர்ச்சியின் இரண்டாம் ஆண்டில் பால் முதிர்ச்சி அடைகிறது. மற்ற பெரிய வகை கெண்டைகளை போலவே இம்மீன்கள் இனப்பெருக்கம் செய்கின்றன.

மேற்கோள்கள்
-----------

1. ↑  Dahanukar, N. (2010). "*Labeo calbasu*". *The IUCN Red List of Threatened Species*: 2010: e.T166606A6245872. doi:10.2305/IUCN.UK.2010-4.RLTS.T166606A6245872.en.
2. ↑  Ma, X. X. Bangxi, W. Yindong and W. Mingxue, 2003. Intentionally introduced and transferred fishes in China's inland waters. Asian Fish. Sci. 16(3&4):279-290.
3. ↑  Menon, A. G. K. (1999). *Check list--fresh water fishes of India*. Calcutta: The Survey. பன்னாட்டுத் தரப்புத்தக எண்:81-85874-15-8. இணையக் கணினி நூலக மையம்:44549585. .
4. ↑  ரெங்கராஜன், இரா.(2008), மீனின உயிரியல் மற்றும் நீரின வளர்ப்பு, சாரதா பதிப்பகம், சென்னை, ப. 89, 90.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q141880
* விக்கியினங்கள்: Labeo calbasu
* BOLD: 163701
* EoL: 205898
* FishBase: 5151
* GBIF: 5206019
* iNaturalist: 103759
* IRMNG: 10154725
* ITIS: 163684
* IUCN: 166606
* என்.சி.பி.ஐ: 177615
* WoRMS: 281238

 |
**கா. மாணிக்கம்** (பிறப்பு: மார்ச்சு 7 1948) இவர் முத்துமாணிக்கம் எனும் பெயரால் அறியப்பட்ட சிங்கப்பூர் எழுத்தாளராவார். தமிழ்நாடு பிளார் எனும் ஊரில் பிறந்த இவர் செயிண்ட் ஜார்ஜஸ் தொடக்கப் பள்ளியிலும் பின்னர் உமறுப் புலவர் உயர்நிலைப் பள்ளியிலும் கற்றார்.

தொழில்
------

தமிழ், ஆங்கிலம், மலாய் ஆகிய மொழிகளில் தேர்ச்சிமிக்க இவர் ஓர் பட்டதாரி ஆசிரியர்.

இலக்கியப் பணி
-------------

1981ல் எழுதத் தொடங்கிய இவர் மரபுக் கவிதைகள், கட்டுரைகள் ஆகியவற்றை எழுதுவதில் மிக்க ஆர்வமுள்ளவர். இவரின் முதல் படைப்பு சிங்கப்பூரில் தமிழரும் தமிழ் இலக்கியமும் எனும் தலைப்பில் சிங்கப்பூர் தமிழ் இளைஞர் மன்றம் நடத்திய ஆய்வரங்கில் முன்வைக்கப்பட்டது. 'உயர்நிலைப் பள்ளிகளில் தமிழை இரண்டாம் மொழியாகக் கற்பதிலும் கற்பிப்பதிலும் ஏற்படும் இடர்ப்பாடுகள்' என்பது அக்கட்டுரையின் தலைப்பாகும். 100க்கும் மேற்பட்ட கவிதைகளை எழுதியுள்ள இவரின் முதல் மரபுக் கவிதை அகிலன் எனும் தலைப்பில் 1988ல் தமிழ் முரசில் வெளிவந்தது. தமிழ் நேசனிலும் இவரது படைப்புகள் அவ்வப்போது பிரசுரமாகியுள்ளன.

வகித்த பதவிகள்
--------------

செயிண்ட் ஜான்ஸ் ஆம்புலன்ஸ் படையின் மேலதிகாரியாகவும் (1966 - 1992), தமிழர் சீர்த்திருத்தச் சங்கப் பொருளாளராகவும் (1979), தமிழர் பேரவை சங்கப் பேராளராகவும் (1977) இருந்துள்ளார். அத்துடன், சிங்கப்பூர் தமிழ் எழுத்தாளர் கழகத்தின் உறுப்பினராகவும், 1976 - 1982 வரை காலாங் இந்தியர் கலாசார மன்றத்தின் துணைத் தலைவராகவும், 1978 - 1985 வரை சிங்கப்பூர் போதைப் பொருள் ஒழிப்புச் சங்கத்தின் பணியாளராகவும் பதவி வகித்துள்ளார்.

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**கல்முனை உவெஸ்லி உயர்தரப் பாடசாலை** இலங்கையின் கிழக்கு மாகாணத்தில் கல்முனை நகரில் அமைந்துள்ள ஒரு பாடசாலை ஆகும்.

வரலாறு
------

1882 ஆம் ஆண்டில் கல்முனையில் மெதடிஸ்த ஆலயம் அமைக்கப்பட்டதை அடுத்த கல்முனை மெதடிஸ்த மதப்பரப்புனர்களில் ஒருவரான அருட்திரு ஜோர்ஜ் ஜே. ட்ரிம்மரின் காலத்தில் 1883 நவம்பர் 30 இல் பெண்கள் விடுதியுடன் கூடிய பாடசாலை ஆரம்பிக்கப்பட்டது. கல்முனையில் ஆரம்பிக்கப்பட்ட முதலாவது பாடசாலை இதுவாகும். 18 மாணவர்களைக் கொண்டு ஆரம்பிக்கப்பட்ட இப்பாடசாலையில் செல்வி ஜேன் வீரக்குட்டி ஆசிரியராகவும் விடுதிக் காப்பாளராகவும் இருந்துள்ளார். இங்கு தமிழ்மொழி மூலமான கல்வியே பிரதானமாக கற்பிக்கப்பட்டாலும் ஆங்கில மொழிக் கற்பித்தலுக்கு முக்கிய இடம் கொடுக்கப்பட்டது. இவ்வேளையில் 1930 இல் இப்பாடசாலை மாணவர்களின் எண்ணிக்கை 80 ஆகவும் விடுதியில் தங்கியிருந்து கற்போர் தொகை 100 ஆகவும், ஆசிரியர்களின் தொகை 10 ஆகவும் காணப்பட்டன.

1901 ஆம் ஆண்டு அருட்திரு கேப்ரியல் லீஸ் என்பவர் கல்முனை மெதடிஸ்த ஆண்கள் பாடசாலையை ஆரம்பித்தார். 1906 ஆம் ஆண்டில் லீஸ் யாழ்ப்பாணத்தில் பணியாற்றிய போது காலமானதை அடுத்து ஆண்கள் பாடசாலைக்கு அவரது நினைவாக லீஸ் உயர்தரப் பாடசாலை (*Leese High School*) எனப் பெயர் சூட்டப்பட்டது. இப் பாடசாலையின் அதிபராக இருந்த அருட்திரு. எம். ஜோர்ஜ் நல்லதம்பியின் காலத்தில் 1953 மே மாதத்தில் பெண்கள் விடுதிப் பாடசாலையும் ஆண்கள் பாடசாலையும் ஒன்றிணைக்கப்பட்டு மெதடிஸ்த திருச்சபையின் நிறுவனர் ஜோன் உவெஸ்லியின் நினைவாக உவெஸ்லி உயர்தரப் பாடசாலையாக பெயர் மாற்றம் செய்யப்பட்டது.

உவெஸ்லி உயர்தரப் பாடசாலையின் முதலாவது அதிபராக லீஸ் பாடசாலையின் ஆங்கில ஆசிரியர் ஜோர்ஜ் நல்லதம்பி 1954 வரை பணியாற்றினார். அவருக்குப் பின்னர் சாம் ஜே. வில்சன், திருமதி ஆர். சின்னையா, யோகம் வேலுப்பிள்ளை, கே. சுப்பிரமணியம், எஸ். மகாலிங்கம், பி. வெங்கடாசலம் (1988), பொன் முருகையா ஆகியோர் அதிபர்களாகப் பணியாற்றினர். தற்போது வி. பிரபாகரன் அதிபராகப் பணியாற்றுகிறார்.

இப்பாடசாலையில் 2009 ஆம் ஆண்டிலிருந்து மாற்றுத்திறன் கொண்ட மாணவர்களுக்கான சிறப்புக் கற்கைப் பிரிவு ஒன்று இயங்கி வருகின்றது.

இங்கு படித்த பெரியவர்கள்
------------------------

* சுவாமி விபுலானந்தர்
* ஏ. பெரியதம்பிப்பிள்ளை, புலவர்மணி
* எம். ஏ. நுஃமான், பேராசிரியர்
* எம். எம். முஸ்தபா, அரசியல்வாதி
* ஏ. ஆர். மன்சூர், அரசியல்வாதி
* எம். எச். எம். அஷ்ரப், அரசியல்வாதி

மேற்கோள்கள்
-----------

1. 1 2 3  132 ஆவது ஆண்டில் தடம் பதிக்கும் கல்முனை உவெஸ்லி உயர்தரப் பாடசாலை, வீரகேசரி, சூலை 15, 2014
2. 1 2 3  130 ஆவது ஆண்டில் தடம் பதிக்கும் கல்முனை உவெஸ்லி உயர்தரப் பாடசாலை, வீரகேசரி, ஆகத்து 18, 2013
**அப்துல் மஜீத் முபாறக்** (பிறப்பு: ஆகஸ்ட் 8, 1959) 'கல்முனை முபாறக்' எனும் பெயரில் எழுதிவரும் இவர் இலங்கை எழுத்தாளர்களுள் ஒருவராவார்.

வாழ்க்கைக் குறிப்பு
-------------------

கிழக்கு மாகாணம், கல்முனைக்குடியைச் சேர்ந்த அப்துல் மஜீத், கதீஜா தம்பதியினரின் புதல்வராகப் பிறந்த முபாறக், கல்முனை ஸாஹிராக் கல்லூரி, அட்டாளைச்சேனை அரபிக் கல்லூரி, மகரகமை கபூரியா அரபிக் கல்லூரி ஆகியவற்றின் பழைய மாணவராவார்.'மௌலவி' பட்டம் பெற்றுள்ள இவர், அரபு மொழியில் டிப்ளோமா பாடநெறியினைப் பூர்த்தி செய்துள்ளார். இவரின் மனைவி மஜீதா. பிள்ளைகள்: முஜாஹித், நுஸ்ஹா, ஹனான், ஸாஹீத், முர்ஹீத், முஸ்னத், ரீஹா. இவர் அகில இலங்கை முஸ்லிம் உலமா கட்சியின் தலைவருமாவார்.

சிறப்பு விடயம்
--------------

சவூதி அரேபியாவின் ரியாத் நகரில் அமைந்துள்ள இமாம் முஹம்மட் சுஊத் பல்கலைக்கழகத்தில் அரபுமொழி மூலம் பத்திரிகைத்துறைக்கான பீ.ஏ.பட்டம் பெற்றுள்ளார். அரபு மொழி மூலமாக பத்திரிகைத்துறையில் பீ.ஏ.பட்டம் பெற்றுள்ள முதல் இலங்கைப் பத்திரிகையாளர் இவர் என்பதும் இங்கு குறிப்பிடத்தக்கது.

இலக்கியத்துறை ஈடுபாடு
---------------------

1974ம் ஆண்டிலிருந்து இலக்கியத்துறையில் ஈடுபாடு செலுத்த ஆரம்பித்தாலும் கூட இவரின் முதலாவது ஆக்கம் சிறுகதையாக 1976ம் ஆண்டு தினகரன் வாரமஞ்சரியில் இடம்பெற்றது. இதே காலகட்டத்தில் தினகரன் பத்திரிகையில் எச்.எம்.பி.மொஹிடீன் நடத்திவந்த 'அபியுக்தன்' பகுதியில் 'சுரண்டல்' எனும் தலைப்பிலான முதல் கவிதையும் இடம்பெற்றுள்ளது.

அன்றிலிருந்து 15க்கு மேற்பட்ட சிறுகதைகளையும், முன்நூற்றுக்கு மேற்பட்ட கவிதை, கட்டுரைகளையும் தினகரன், சுடர், மாணிக்கம், எழுச்சிக்குரல், நவமணி போன்ற பத்திரிகைகளிலும், இலங்கையிலிருந்து வெளிவரும் பல்வேறு சஞ்சிகைகளிலும் எழுதியுள்ளார்.

எழுதியுள்ள நூல்கள்
------------------

இதுவரை ஆறு நூல்களை எழுதி வெளியிட்டுள்ளார். 

* "ஓர் இஸ்லாமியனின் பார்வையில் தப்லீக் ஜமாஅத், ஜமாஅத்தே இஸ்லாமி, தவ்ஹீத் ஜமாஅத்" - முதலாம் பதிப்பு 1985, இரண்டாம் பதிப்பு 1992.
* "ஒரு மௌலவி விலை போகின்றான்".- சிறுகதைத்தொகுதி (1991)
* "ஹில்று நபி இன்னும் வாழ்கின்றாரா?" (1994)
* "பெண்களுக்கு மட்டும்" (1991)
* "தொழுகையில் ஓதும் துஆக்கள்" (1996)
* "முஸ்லிம் தேசத்தின் விடுதலையை நோக்கி" (2004)

வெளியிட்ட சஞ்சிகை
-----------------

* "மின்னொளி" (1976), கவிதைச் சஞ்சிகை.

வெளியிட்ட பத்திரிகைகள்
----------------------

* "அல்ஜஸீரா" - மாதப்பத்திரிகை (1983 – 1987)
* "தினமதி" - மாதப் பத்திரிகை (1994 – 1996)

வெளி இணைப்புகள்
---------------

* முஸ்லிம் எழுத்தாளர்கள், ஊடகவியலாளர்கள், கலைஞர்களின் விபரத்திரட்டு : மூன்றாம் பாகம் - புன்னியாமீன்
[*தொடர்பிழந்த இணைப்பு*]
**பெங்களூர் சென்னை விரைவுச் சாலை** ( The **Bangalore-Chennai Expressway** ) என்பது பெங்களூர் (கர்நாடகம்) மற்றும் சென்னை (தமிழ்நாடு) இடையில் அமைக்க திட்டமிடப்பட்டுள்ள விரைவுச்சாலை ஆகும். இது ஆறுவழிப்பாதையாகவும், ஒசகோட்டா முதல் திருப்பெரும்புதூர்வரை 240 கி.மீ நீளம் கொண்டதாகவும் இருக்கும். இந்தச் சாலையில் வாகனங்கள் மணிக்கு 120 கி.மீ வரை செல்லலாம்.

பயன்கள்
-------

பல தொழில்துறை மையங்களின் அடுத்த திட்டங்களை பானவாரத்தை ஒட்டியுள்ள பகுதிகளில் துவக்க திட்டமிடப்பட்டுள்ளது. ஏற்கனவே ஒரு டிவிஎஸ் பிரேக் உற்பத்தி அலகு துவக்கப்பட்டுள்ளது. மஹிந்திரா, பஜாஜ், மற்றும் நிசான் குழுக்கள் அந்த பகுதியில் புதிய உற்பத்தி மையங்களை தொடங்க திட்டமிட்டுள்ளன.

வாய்ப்புகள்
-----------

நிலவிற்பனையாளர்கள் இரகசியமாக வாலாஜாபேட்டை அருகில் உள்ள (பானவாரம், கீழ்வீராணம்) இடங்களில் அடுத்த தொழில்துறை மையமாக உருவாக வாய்ப்புள்ளதாக கருதி இது போன்ற இடங்களில் முதலீடு செய்ய தொடங்கி உள்ளனர். சப்பனீய முதலீட்டாளர்கள் இந்த சாலையின் துறைமுக இணைப்பு சாலைகளில் ஆர்வத்தை வெளிப்படுத்தினர். சப்பனீய நிலவணிக நிறுவனங்களான நிப்பான் எக்ஸ்பிரஸ்வே லிமிடெட் போன்றவை பண்ணையூர் மற்றும் கீழ்வீராணம் போன்ற கிராமப் பகுதிகளில் விரிவான ஆய்வுகள் நடத்திவருகின்றன. இந்த பகுதிகளில் முதலீட்டாளர்கள் ஊக்கமாக கவனம் செலுத்தி வருகின்றனர். 

இந்திய தேசிய நெடுஞ்சாலை ஆணையம் (NHDP) திட்டத்தை 6 பகுதிகளாக அமைக்க, புதிய அரசாங்கத்தின் ஈடுபாடு காரணமாக எதிர்பார்ப்புகளைக் கொண்டுள்ளது. இத்திட்டத்தின் காரணமாக நிலத்தின் மதிப்பு மற்றும் விலை முக்கியமாக ராணிப்பேட்டை - பொன்னப்பன் தாங்கள் - அரக்கோணம் (தமிழ்நாடு )  போன்ற பகுதிகளில் உயர்ந்துவருகிறது.

செலவுகள்
--------

இதற்கான திட்டச் செலவு ஏறக்குறைய ₹38.4 பில்லியன் (US$500 மில்லியன்) இருக்கலாம் என எதிர்பார்க்கப்படுகிறது.

நீட்டிப்பு
----------

இந்திய தேசிய விரைவுச் சாலைக்கான முன்மொழிவுகளை சாலை போக்குவரத்து மற்றும் நெடுஞ்சாலை அமைச்சகம் செய்துள்ளது. அதில் அரசு பெங்களூர்-மங்களூர் கிரீன்ஃபீல்ட் விரைவுச்சாலை உள்ளது.  பெங்களூர் வழியாக மங்களூர்-சென்னை விரைவுச் சாலைக்கு முன்மொழியப்பட்டுள்ளது.

மேலும் காண்க
------------

* இந்திய விரைவுச் சாலைகள்
* தேசிய நெடுஞ்சாலை மேம்பாட்டுத் திட்டம்

மேற்கோள்கள்
-----------

1. ↑  "Project report on Bangalore-Chennai Expressway may get ready by March". *தி இந்து*. 21 October 2011. Archived from the original on 2 மே 2012.. பார்த்த நாள்: 16 August 2012.
2. ↑  "Keezhveeranam - soul searchers - Maitreya - Dharmakshetra Real estate Project".
[*தொடர்பிழந்த இணைப்பு*]
3. ↑  "Karnataka / Bangalore News : Bangalore-Chennai Expressway to be ready in three years". *The Hindu*. 20 June 2010. 24 ஜூன் 2010 அன்று மூலம் பரணிடப்பட்டது. 13 November 2010 அன்று பார்க்கப்பட்டது.
4. ↑  "Karnataka / Bangalore News : Bangalore-Chennai greenfield expressway in the pipeline". *The Hindu*. 24 August 2008. 16 செப்டம்பர் 2008 அன்று மூலம் பரணிடப்பட்டது. 13 November 2010 அன்று பார்க்கப்பட்டது.
5. ↑  Townships to dot Chennai-B'lore expressway.
6. ↑  Project Report on Indian National Expressway Network
7. ↑  "Greenfield express corridor from Mangalore to Chennai on the anvil". 2013-07-08 அன்று மூலம் பரணிடப்பட்டது. 2016-07-11 அன்று பார்க்கப்பட்டது.
**கல்பாசி** என்பது காட்டுப் பகுதிகளில் பாறைகளில், மரக்கிளைகளில், பனை தென்னை மரங்களின் மீது தேமல் பட்டதுபோல படர்ந்து வளரும் பாசி. பாசி என்று அழைத்தாலும் இது உண்மையில் இரண்டு உயிரினங்கள் இணைந்து நட்பு வாழ்க்கை நடத்தும் ஒன்றிய வாழ்வு முறையாகும். கிட்டத்தட்ட 1000 வகை கல்பாசிகள் உலகில் உள்ளன.

ஒரு உயிரி பூஞ்சனம், இன்னொன்று நீலப்பச்சைப்பாசி. பாசியை ஃபோட்டோ பயான்ட் என்பார்கள், பூஞ்சனத்தை மைக்கோபயான்ட் என்பார்கள். பாசி ஒளிச்சேர்க்கை செய்து சக்தி தருகிறது. பூஞ்சனம் வாழ இடத்தை உண்டுபண்ணித் தருகிறது. ஆயிரம் வகை கல்பாசிகள் பல்வேறுவிதமான பூஞ்சனங்களால் உருவாக்கப்பட்டிருந்தாலும், அதில் 4 வகை பாசிகள்தான் திரும்பத்திரும்பக் காணப்படுகின்றன. குறிப்பாக ரைசோனீமா என்ற நீலப்பச்சப் பாசிதான் அதிகம். இதை முதலில் சைட்டோனீமா என்று தவறாக கருதிவந்தார்கள், டி என் ஏ சோதனை மூலம் ரைசோனீமா என்பது முடிவாயிற்று.

பல்வேறு வகையான பூஞ்சனங்கள் ஒரே வகைப் பாசியை துணையாகக் கொண்டு வாழ்வதைப் பார்க்கும்போது, பரிணாமத்தில் பூஞ்சனங்கள் தம்மிடையே பாசிகளை பங்கிட்டுக் கொண்டிருக்கின்றன என்று தெரிகிறது. ஆரம்ப காலத்தில் விவசாயிகள் தமக்குள் விதைகளை பகிர்ந்து கொண்டார்கள். அதுபோல பூஞ்சனங்களும் பாசிகளைப் பகிர்ந்துகொண்டு பல்லுயிர் ஓம்பின என்று தெரிகிறது.

இவற்றையும் பார்க்கவும்‌
-----------------------

* பாசிகள்
**பெங்குலு அருங்காட்சியகம் (Bengkulu Museum)** இந்தோனேசியாவில் பெங்குலுவில் என்னும் இடத்தில் உள்ள ஒரு அருங்காட்சியகம் ஆகும். இது **பெங்குலு மாநில அருங்காட்சியகம்** என்றும் அழைக்கப்படுகிறது. 

இந்த அருங்காட்சியகத்தில் ,இந்தோனேசியாவின் பெங்குலு பகுதியைச் சேர்ந்த உள்ள ஒவ்வொரு இனத்தினைச் சார்ந்த வரலாற்று கலைப்பொருட்கள் மற்றும் பாரம்பரிய பண்பாடு தொடர்பான கலைப்பொருள்கள் காட்சிக்கு வைக்கப்பட்டுள்ளன.   திருமணம் மற்றும் பாரம்பரியம் தொடர்பான ஆடை உள்ளிட்ட பொருள்கள், வீட்டில் பயன்படுத்தி வருகின்ற உபகரணங்கள், பாரம்பரிய ஆயுதங்கள், பாரம்பரிய வீடுகள், *கா நாகா கா* எனப்படுகின்ற கடிதங்களை எழுதுதல் தொடர்பானவை மற்றும் கற்காலம் முதல் வெண்கல காலம் வரையான காலத்தைச் சேர்ந்த வரலாற்றுக்கு முந்தைய நாகரிகம் தொடர்பான நினைவுச் சின்னங்கள் இங்கு காட்சிக்கு வைக்கப்பட்டு உள்ளன. மேலும், இங்கு பின்னலால் ஆன ஆடைகளும் காட்சியில் உள்ளன. அவ்வாறான ஆடைகள் எங்கனோ சமூகத்தைச் சார்ந்தவையாகக் கருதப்படுகின்றன. அருங்காட்சியகம் தினமும் காலை 8:00 மணி முதல் மாலை 3:00 மணி வரை திறந்திருக்கும். சனி மற்றும் ஞாயிறு தவிர

குறிப்புகள்
-----------

1. ↑  "Museum Negeri Provinsi Bengkulu". Bengkulu-online.com. 15 மே 2014 அன்று மூலம் பரணிடப்பட்டது. 14 May 2014 அன்று பார்க்கப்பட்டது.
2. ↑  "Museum Negeri Provinsi Bengkulu". asosiasimuseumindonesia.org. 14 May 2014 அன்று பார்க்கப்பட்டது.
3. ↑  "Bengkulu Museum". Archived from the original on 12 டிசம்பர் 2022. 22 December 2022 அன்று பார்க்கப்பட்டது.CS1 maint: unfit url (link)
சுவீடன் மன்னர் கசுதாஃப் அடோல்புடன் பெங்கித் எட்லேன் (வலப்புறம்).
பெங்கித் எடிலேனின் கல்லறை
**பெங்கித் எட்லேன்** (*Bengt Edlén*, 2 நவம்பர் 1906 – 10 பிப்ரவரி 1993) ஓர் இசுவீடிய இயற்பியல் பேராசிரியரும், வானியலாளரும் ஆவார். இவர் நிறமாலையியலில் வல்லுனர். இவர் சூரிய ஒளிமுகட்டுப் புதிருக்கான தீர்வைக் கண்டார். சூரியனின் நிறமாலைகள் கரோனியம் என்ற இனந்தெரியாத வேதித்தனிமத்தில் இருந்து வருவதாக முன்பு கருதியதை மறுத்து அவை பன்மடி இரும்பு மின்னணுக்களால் (Fe-XIV) உருவாகின்றன எனத் தெளிவுபடுத்தினார். இது உடனே ஏற்கப்படவில்லை. ஏனெனில் இம்மின்னணுக்கள் உருவாகப் பல மில்லியன் பாகைகள் வெப்பநிலை தேவைப்பட்டதாலேயே எனலாம். பின்னர் அவ்வளவிலான சூரிய ஒளிமுகட்டு வெப்பநிலைகள் நிலவல் நிறுவப்பட்டது.

இவர் தென்கிழக்கு சுவீடனில் உள்ள ஆசுத்தர்காட்லாந்து சார்ந்த கூசமில் பிறந்தார். நோர்க்கோப்பிங் உயர்நிலைப்பள்ளியில் 1926 இல் கல்விபைஇல, சுவீடன் உப்சாலா பல்கலைக்கழகத்தில் சேர்ந்தார். 1934இல் முனைவர் பட்டம் பெற்றார். இவர் 1936 இல் இயற்பியல் துணைப்பேராசிரியராக பணியில் சேர்ந்து, 1944 முதல் 1973 வரை உலண்டுப் பல்கலைக்கழகப் பேராசிரியராகப் பணிபுரிந்தார். இவர் 1947இல் சுவீடிய அரசு அறிவியற் புலங்களின் கல்விக்கழகத்தின் உறுப்பினராகத் தேர்வு செய்யப்பட்டார்.

எட்லேன் உல்ஃப்-இரேயத் விண்மீன்களின் கதிர்நிரலைப் பகுப்பாய்வு செய்து சிறந்த பங்களிப்பை வழங்கியுள்ளார்.

விருதுகள்
---------

பெங்கித் எட்லேன் 1945இல் சூரிய ஒளிமுகட்டு புதிர்த் தீர்வுக்காக சுவீடிய அரசு வானியல் கழகப் பொற்பதக்கத்தைப் பெற்றார். இவர் 1946இல் அப்பாலைப் புற ஊதாக்கதிர் ஆய்வுகளுக்காக ஓவார்டு என். போட்சு பதக்கத்தைப் பெற்றார். மேலும் 1968இல் தேசிய அறிவியற் புலங்களின் கல்விக்கழகத்தின் என்றி டிரேப்பர் பதக்கத்தைப் பெற்றார். in 1968.

மேற்கோள்கள்
-----------

1. ↑  Hockey, Thomas (2009). *The Biographical Encyclopedia of Astronomers*. Springer Publishing. பன்னாட்டுத் தரப்புத்தக எண்:978-0-387-31022-0.. பார்த்த நாள்: ஆகத்து 22, 2012.
2. ↑  Beals, C. S. (1933). "Classification and temperatures of Wolf-Rayet stars". *The Observatory* **56**: 196–197. Bibcode: 1933Obs....56..196B.
3. ↑  Swings, P. (1942). "The Spectra of Wolf-Rayet Stars and Related Objects". *Astrophysical Journal* **95**: 112–133. doi:10.1086/144379. Bibcode: 1942ApJ....95..112S. .
4. ↑  "Winners of the Gold Medal of the Royal Astronomical Society". Royal Astronomical Society. 24 பெப்ரவரி 2011 அன்று பார்க்கப்பட்டது.
5. ↑  "The Franklin Institute Awards - Laureate Search". 2013-09-21 அன்று மூலம் பரணிடப்பட்டது. 2015-05-24 அன்று பார்க்கப்பட்டது.
6. ↑  "Henry Draper Medal". National Academy of Sciences. 24 பெப்ரவரி 2011 அன்று பார்க்கப்பட்டது.

வெளி இணைப்புகள்
---------------

* Gold Medal of the Royal Astronomical Society awarded to Edlén
* Pressmeddelande: Ny utställning på Lunds Universitetmuseum பரணிடப்பட்டது 2006-10-02 at the வந்தவழி இயந்திரம் (சுவீடிய மொழியில்)